Huvitav, miks mõnikord  juhtub nii, et teed proovilapi nagu kord ja kohus, niisutad, kui on vaja, arvutad välja vajalike silmade arvu jne ja pärast selgub, et oled kalkulatsiooniga mööda pannud. Ei tea, mis tegurit oled kahe silma vahele jätnud. Alustasin jakki alt üles, kudusin juba kere osa valmis ja siis tekkis kahtlus, et esitükid on väikevõitu. Loomulikult harutasin ja nüüd mõtlesin välja, et alustan ülevalt alla. Siis on kohe näha, kuidas on.    Siin on mõned pildid. See on seljatükk, silmad loodud suvalise lõngaga, pärast  võtan silmad üles ja koon esitükid.             Muster meeldib mulle, tundub päris universaalne. Kujutan ette, et see sobiks nii jämedamale kui peenemale  lõngale. Seda tüüpi mustreid nimetan pseudopalmikuteks, sest päris palmiku võttega, küll aga kaugemalt vaadates tekitab põimimise illusiooni.